રાજ્ય સરકાર ગુણવત્તાયુક્ત અને અસરકારક સ્વાસ્થ્ય સેવાઓ ઉપલબ્ધ કરાવવા માટે પ્રતિબધ્ધ છે જે માટે ‘હેલ્થ ફોર ઓલ' ઉપર વિશેષ ધ્યાન કેન્દ્રિત કરવામાં આવ્યું છે. જો કે, આ દિશામાં ઘણું કામ કરવાનું બાકી છે અને તે માટે નવીન ટેકનોલોજી અને સંશોધનની તાતી જરૂરિયાત છે જેથી સ્વાસ્થ્ય ક્ષેત્રમાં વ્યાપક સુધારો લાવી શકાય. ફાર્માસ્યુટિકલ ક્ષેત્રે પણ ટેકનોલોજીમાં હજી પણ વધુ સુધારા અને આધુનિકીકરણની તકો છે. તેમજ સ્વાસ્થ્ય સેવા ક્ષેત્રે નવીન સંશોધનો પણ જરૂરી છે. ગુજરાત તેના સર્વાંગી વિકાસ અને મજબૂત માળખાકીય સુવિધાઓના બળે વૈશ્વિક હેલ્થકેર હબ બની શકે તેમ છે.